Bonaparte marengói diadala biztosította politikai tekintélyét és népszerűségének növelését, de ez nem vezetett azonnali békéhez. Napóleon bátyja, Joseph vezette a francia delegációt a lunéville-i béketárgyalásokon és arról számolt be, hogy Ausztria a brit támogatástól felbátorodva nem ismeri el a Franciaország által megszerzett új területek elvesztését. Ahogy a tárgyalások egyre feszültebbé váltak, Bonaparte parancsot adott Moreau tábornoknak, hogy még egyszer mérjen nagy csapást Ausztriára. Moreau serege végig söpörött Bajorországon és elsöprő győzelmet arattak Hohenlindennél 1800 decemberében. Ennek eredményeként az osztrákok kapituláltak és aláírták a lunéville-i szerződést 1801 februárjában.